Man deur weerlig doodgeslaanArgieffoto: CorinnaST, Pixabay Volgens Russel Meiring, woordvoerder van ER24, is paramedici na ŉ winkel in Wartburg in KwaZulu-Natal ontbied. “By ons aankoms het talle mense onder ŉ boom buite die winkel gesit. ŉ Groep omstanders het ook op die toneel saamgedrom. Paramedici het ŉ man, in sy 20’s, ondersoek en bevind dat hy ernstige beserings opgedoen het.” Volgens Meiring het paramedici vergeefs probeer om die man by te bring en is hy op die toneel dood verklaar. “Nog vyf mense het geringe beserings opgedoen,” het Meiring gesê. Die plaaslike owerhede was ook op die toneel.